ขวัญพิชิต 13 เหรียญเอ็กซ์เพรส

ขวัญพิชิต 13 เหรียญเอ็กซ์เพรส มีชื่อจริงว่า ประสิทธิ์ศักดิ์ พาเพิ่ม เกิดเมื่อวันที่ 9 กันยายน พ.ศ 2524 ที่จังหวัดบุรีรัมย์ เป็นนักมวยสากลอาชีพชาวไทย

 ประวัติ 
ขวัญพิชิต เคยชกมวยไทย เป็นนักมวยที่มีค่าตัวหลักแสนบาท เป็นมวยหมัดหนักมาตรฐานมากกว่า นอกจากประสบความสำเร็จในแบบมวยไทยแล้ว ก็ได้รับการสนับสนุนให้หันมาชกมวยสากลอาชีพ ซึ่งเขาได้คว้าตำแหน่งแชมป์ WBO โอเรียนทัล 1 รุ่น

หลังจากนั้นเมื่อวันที่ 23 พฤศจิกายน พ.ศ. 2557 ขึ้นชกชิงแชมป์โลก WBO ในรายการ ศึกคู่ป้องกันแชมป์โลกของ แมนนี่ ปาเกียว vs คริส อัลเกียรี่ ที่เขตปกครองพิเศษ มาเก๊า โดยเป็นฝ่ายแพ้คะแนน โจว ซื่อหมิง นักชกเหรียญทองโอลิมปิกชาวจีน และขวัญพิชิตเป็นฝ่ายพ่ายแพ้ครั้งแรกในชีวิต

ซึ่งนับจากการชกครั้งนั้น ขวัญพิชิตได้ไว้ผมและหนวดแบบเดียวกับ แมนนี่ ปาเกียว จนเป็นที่ฮือฮาของสื่อมวลชนในวันแถลงข่าว และได้ไว้มาต่อเนื่องหลังจากนั้น จนได้รับฉายาว่า "ลิตเติ้ลปาเกียว"

 เกียรติประวัติ 
แชมป์ WBO โอเรียนทัล รุ่นซูเปอร์ฟลายเวท
ชิง, 25 พฤษภาคม 2554 ชนะRTDยกที่ 7 เฟรดดริกซ์ โรดริเกวซ (ฟิลิปปินส์) ที่ เทศบาลเมืองกาฬสินธุ์
ป้องกันแชมป์ครั้งที่ 1, 13 กรกฎาคม 2554 ชนะคะแนน ดอนดอน จิมิเนีย (ฟิลิปปินส์) ที่ จ.พระนครศรีอยุธยา
ป้องกันแชมป์ครั้งที่ 2, 4 พฤษภาคม 2555 ชนะน็อกยกที่ 5 โนเอล อาเดลบิต้า (ฟิลิปปินส์) ที่ จังหวัดนครราชสีมา
ป้องกันแชมป์ครั้งที่ 3, 24 สิงหาคม 2555 ชนะคะแนน เฟอร์นันโด โอคอน (ฟิลิปปินส์) ที่ เวทีมวยบางลา อ.กะทู้ จ.ภูเก็ต
ป้องกันแชมป์ครั้งที่ 4, 2 พฤศจิกายน 2555 ชนะคะแนน รอยโล่ โกเลซ (ฟิลิปปินส์) ที่ มหาวิทยาลัยเวสเทิร์น จ.ปทุมธานี
ป้องกันแชมป์ครั้งที่ 5, 11 มกราคม 2556 ชนะน็อคยกที่ 4 โนลิ โมราเลส (ฟิลิปปินส์) ที่ จ.ฉะเชิงเทรา
ป้องกันแชมป์ครั้งที่ 6, 2 สิงหาคม 2556 เสมอโดยทางเทคนิคยกที่ 2 เบน มานาคิว (ฟิลิปปินส์) ที่ อ.ชุมแสง จ.นครสวรรค์ (เนื่องจากขวัญพิชิตแตกไม่สามารถชกต่อไปได้)
ป้องกันแชมป์ครั้งที่ 7, 7 กุมภาพันธ์ 2557 ชนะคะแนน เจอาร์ เอสทรีมอส (ฟิลิปปินส์) ที่ มหาวิทยาลัยกรุงเทพธนบุรี
ป้องกันแชมป์ครั้งที่ 8, 6 มิถุนายน 2557 ชนะน็อคยกที่ 7 ออสการ์ รัคนาฟา (อินโดนีเซีย) ที่ อ.พิมาย จ.นครราชสีมา
ป้องกันแชมป์ครั้งที่ 9, 3 เมษายน 2558 ชนะน็อคยกที่ 12 ฮาจิ จูม่า (แทนซาเนีย) ที่ ศูนย์กีฬาในร่มมหาวิทยาลัยศรีปทุม
ป้องกันแชมป์ครั้งที่ 10, 3 กรกฎาคม 2558 ชนะน็อคยกที่ 4 รามาดาน คุมเบเล่ (แทนซาเนีย) ที่ วิทยาลัยทองสุข กรุงเทพมหานคร
ป้องกันแชมป์ครั้งที่ 11, 4 ธันวาคม 2558 ชนะน็อคยกที่ 8 จูเลียส กิซาราเว่ (แทนซาเนีย) ที่ สนามหลวง กรุงเทพมหานคร
ป้องกันแชมป์ครั้งที่ 12, 13 พฤษภาคม 2559 ชนะน็อคยกที่ 7 ทวาลิบ ตูว่า (แทนซาเนีย) ที่ มหาวิทยาลัยเวสเทิร์น อำเภอลำลูกกา จังหวัดปทุมธานี
ป้องกันแชมป์ครั้งที่ 13, 2 กันยายน 2559 ชนะคะแนน ริชาร์ต โรซาเลส (ฟิลิปปินส์) ที่ ศูนย์การค้า เซ็นทรัลพลาซา เวสต์เกต ตำบลเสาธงหิน อำเภอบางใหญ่ จังหวัดนนทบุรี
เคยชิงแชมป์ต่อไปนี้แต่ไม่สำเร็จ
ชิงแชมป์โลก WBO รุ่นซูเปอร์ฟลายเวท 23 พฤศจิกายน 2557 แพ้คะแนน โจว ซื่อหมิง (จีน) ที่โคไทอารีนา เดอะเวนีเชียนมาเก๊า เขตบริหารพิเศษมาเก๊า ประเทศจีน
ชิงแชมป์โลก WBO รุ่นซูเปอร์ฟลายเวท 5 พฤศจิกายน 2559 แพ้คะแนน โจว ซื่อหมิง (จีน) ที่โทมัส & แมกเซนเตอร์ ลาสเวกัส รัฐเนวาดา สหรัฐอเมริกา

 อ้างอิง 

 สถิติการชก 

หมวดหมู่:นักมวยไทยชาวไทย
หมวดหมู่:นักมวยสากลชาวไทยรุ่นฟลายเวท
หมวดหมู่:นักมวยสากลชาวไทยรุ่นซูเปอร์ฟลายเวท
หมวดหมู่:นักมวยจากจังหวัดบุรีรัมย์